ป้องกันไม่ให้กระดาษติดอีก แก้ปัญหากระดาษติดเล็กน้อย ออกแรงแก้ปัญหากระดาษติดขั้นหนัก
อย่างที่บอกไปตอนต้น ว่าสาเหตุยอดนิยมทำเครื่องติดขัด ก็คือใส่กระดาษหลายแผ่นเกินกว่าเครื่องจะรับได้ในครั้งเดียว โชคดีที่ปัญหานี้แก้ไขง่าย พอหมดปัญหากระดาษติดเมื่อไหร่ ให้เปลี่ยนมาทำลายกระดาษน้อยแผ่นลง อย่าใส่ทีละปึกหนาๆ อีกสาเหตุที่มักทำเครื่องทำลายเอกสารติดขัด ก็คือใส่กระดาษเข้าไปติดๆ กัน ไม่รอให้เครื่องได้ทำลายชุดแรกจนเสร็จสิ้นซะก่อน (เขาเรียก "fast-feeding") ต้องเข้าใจซะใหม่ ว่าแค่เพราะกระดาษหายเข้าไปในเครื่อง ไม่ได้แปลว่าถูกทำลายเสร็จเรียบร้อยแล้ว ถ้ากลัวจะเกิด fast-feeding ให้รอสัก 2 - 3 วินาทีแล้วค่อยใส่กระดาษแผ่นใหม่ตามเข้าไป ถ้าพับกระดาษหรือปล่อยให้กระดาษย่น/ยับยู่ยี่ตอนใส่เข้าไปในเครื่อง ก็เสี่ยงเข้าไปติดจนเครื่องค้างได้ง่ายๆ เพราะทำให้กระดาษหนาและฝืดขึ้น แนะนำให้หาอะไรทับหรือเอามือรีดให้กระดาษเรียบก่อน แล้วค่อยเอาใส่เครื่อง ขอบกระดาษยับย่นง่ายมากถ้าไม่เก็บหรือหยิบจับเอกสารดีๆ เพราะงั้นต้องระวังหน่อย (ถึงจะเอาไปทำลายก็เถอะ) เวลาเอาใส่เครื่องจะได้ไม่เสี่ยงเข้าไปอัดใบมีดจนติดขัด พวกวัสดุที่แข็งและหนากว่ากระดาษทั่วไปจะทำลายยากหน่อย ให้แยกกำจัดสิ่งของต่อไปนี้ จะได้ไม่เสี่ยงติดขัด  บัตรเครดิต แผ่น CD หรือ DVD กระดาษเคลือบแข็ง กระดาษลัง กล่องหรือหีบห่อหนาๆ วัสดุที่เหนียวๆ หรือมีกาวติด อย่างที่แนะนำไปด้านบน ว่าถ้าปล่อยให้ถังขยะเต็มแล้วกำจัดอย่างอื่นลงไปเพิ่มเติม เครื่องอาจจะติดขัดได้ เพราะยังทำลายกระดาษชุดแรกไม่เสร็จสมบูรณ์ แก้ไขได้โดยถอดถังขยะออกมาเทเศษกระดาษและอื่นๆ ข้างในทิ้งแต่แรก ถ้าเครื่องติดขัดเพราะสาเหตุนี้บ่อยๆ ให้ติดตารางกำจัดขยะไว้ข้างเครื่องเลย (เช่น "ช่วยกันเทกระดาษทิ้งทุกบ่ายวันจันทร์และพฤหัสบดี") น้ำมันหล่อลื่นเครื่องทำลายเอกสารไม่ได้เอาไว้หยอดแค่ครั้งเดียวตอนแก้ปัญหากระดาษติด แต่ถือเป็นอุปกรณ์ชิ้นสำคัญที่ควรหมั่นใช้ดูแลเครื่องให้สภาพดี พร้อมใช้อยู่เสมอ ให้หยอดน้ำมัน 2 - 3 หยดที่ใบมีดทุกครั้งที่เทขยะในถังด้านล่างทิ้ง หรือเดือนละ 2 - 3 ครั้ง เพื่อให้ใบมีดคมและทำลายกระดาษได้ลื่นไหลอยู่เสมอ ย้ำอีกที (ตามข้อมูลด้านบน) ว่าน้ำมันพืช เช่น น้ำมันคาโนลา ก็ใช้แทนได้ดีพอๆ กับน้ำมันหล่อลื่นโดยเฉพาะ ว่ากันตามจริง หลายยี่ห้อก็เอาน้ำมันคาโนลานั่นแหละมาบรรจุขวด (แล้วอัพราคา) ให้เป็นน้ำมันหล่อลื่นเครื่องทำลายเอกสาร  ระวังอย่าหยอดน้ำมันเยอะไป เพราะพอรวมกับฝุ่นกระดาษแล้ว จะกลายเป็นอะไรข้นๆ เหนียวๆ เกาะใบมีดจนติดขัดได้เช่นกัน แถมน้ำมันคาโนลาก็บูดหรือเหม็นหืนได้หลังสะสมหมักหมมไปนานๆ (หลังผ่านไปประมาณ 1 ปีในอุณหภูมิห้อง) พอรู้สึกผิดปกติ ว่ากระดาษน่าจะเข้าไปติด ให้รีบหยุดการทำลายเอกสาร ป้องกันไม่ให้สถานการณ์เลวร้ายไปกว่านี้ เป็นโอกาสให้คุณได้ตั้งสติ ประเมินเหตุการณ์ว่าต้องแก้ไขยังไงต่อไป สัญญาณที่บอกว่ามีกระดาษติดในเครื่องทำลายเอกสาร ก็คือกระดาษขยับเข้าไปในเครื่องทำลายเอกสารได้ช้าลง เครื่องหยุดทำงานทันที หรือมีเสียงดังหวือๆ เหมือน "มีอะไรค้าง" อยู่ข้างใน สาเหตุหนึ่งที่บางทีกระดาษติดในเครื่องทำลายเอกสารได้ ก็คือเศษกระดาษเก่าเต็มถังขยะในเครื่อง จนกระดาษใหม่ที่เพิ่งทำลายไม่มีที่ไป ถ้าถังขยะเต็มแบบนี้ ให้ดึงออกมาจากเครื่อง เอาไปเททิ้งก่อน แล้วค่อยประกอบคืน น่าจะแก้ปัญหาได้ในระดับหนึ่ง แต่ถ้ากระดาษยังติดไม่หาย ให้ทำตามขั้นตอนต่อๆ ไปในบทความนี้ อย่างที่บอกว่ากระดาษติดเป็นปัญหาที่ต้องเจอเวลาใช้เครื่องทำลายเอกสารอยู่แล้ว เพราะงั้นเครื่องทำลายเอกสารรุ่นใหม่ๆ เลยมักจะมีตัวเลือกให้ใบมีดทำงานย้อนกลับได้ ก็ให้คุณสลับไปใช้ตัวเลือก "reverse" (ปกติจะเป็นปุ่มพร้อมสัญลักษณ์ชัดเจน อยู่ด้านบนของเครื่องทำลายเอกสาร) แล้วเสียบปลั๊กตามเดิม ตอนเสียบปลั๊ก ระวังอย่าให้นิ้วคุณเองหรืออุปกรณ์อื่นๆ ไปค้างอยู่แถวๆ ใบมีด พอเข้าโหมด reverse แล้ว ถ้ากระดาษติดไม่มากจะแก้ไขได้แทบจะในทันที แต่ถ้าติดหนักๆ ระวังสถานการณ์จะยิ่ง เลวร้าย ตอนเดินเครื่องแบบย้อนกลับ แบบนี้ให้ถอดปลั๊กอีกรอบ สลับไปใช้โหมด "auto" หรือ "forward" (หรืออะไรประมาณนี้ ชื่อจะต่างไปตามรุ่นและยี่ห้อที่ใช้) แล้วค่อยเสียบปลั๊กอีกที ให้สลับโหมดไปมาเรื่อยๆ ระหว่าง auto กับ reverse ปกติถ้ากระดาษติดเยอะจนเครื่องค้างตอนใช้โหมด reverse ก็เสี่ยง ค้างซ้ำ ตอนใช้โหมด forward รอบสอง แต่ถ้าสลับโหมดการทำงานไปมาระหว่าง forward กับ reverse เรื่อยๆ ส่วนใหญ่จะค่อยๆ ดันกระดาษลงไป จนเครื่องหายค้างในที่สุด หนึ่งในสาเหตุยอดนิยมที่ทำเครื่องค้าง มักเป็นเพราะคุณทำลายกระดาษทีเดียวเป็นปึกๆ ถ้าแก้ปัญหากระดาษติดในเครื่องได้แล้ว ให้เปลี่ยนมาทำลายเอกสารทีละไม่กี่แผ่นแทน อย่าใส่เป็นตั้งหนาตามเคย กระดาษปึกบางๆ จะไหลลงไปในเครื่องได้แบบสบายๆ แต่ถ้ายัง ไม่เห็นวี่แวว ว่ากระดาษจะเลิกติด ทั้งๆ ที่เดินเครื่องสลับไปมาระหว่าง reverse กับ auto/forward หลายที แสดงว่ากระดาษติดขั้นหนัก ต้องกำจัดออกเอง ไม่ต้องห่วง ไม่ได้ยากขนาดนั้น เลื่อนลงไปอ่านส่วนที่ 2 ของบทความวิกิฮาวนี้ได้เลย วิธีนี้เราจะมาเอากระดาษที่ติดอยู่ในเครื่องออกด้วยสองมือของเรานี่แหละ บวกกับอุปกรณ์อื่นๆ ที่จำเป็น เพราะงั้นขั้นแรกเพื่อความปลอดภัย คือต้องถอดปลั๊กของเครื่องทำลายเอกสาร เพื่อป้องกันอันตรายที่อาจเกิดตอนลงมือซ่อมแซมแก้ไข คง ไม่มีใคร อยากให้อยู่ๆ เครื่องทำงานขึ้นมาตอนกำลังแหย่นิ้วหรืออุปกรณ์อยู่แถวๆ ใบมีดเป็นแน่ เครื่องทำลายเอกสารรุ่นใหม่ๆ ส่วนใหญ่จะประกอบด้วย 2 ส่วนด้วยกัน คือถังใส่เศษกระดาษด้านล่าง และส่วนกลไกทำลายเอกสารด้านบน ถ้าเครื่องรุ่นคุณสามารถถอดส่วนบนออกได้ ก็จะซ่อมแซมง่ายขึ้นเยอะ เพราะสามารถเข้าถึงส่วนที่ต้องสอดกระดาษลงไปได้ทั้ง 2 ด้าน ปกติส่วนทำลายเอกสารด้านบน ถ้าถอดได้ ก็คือยกขึ้นให้แยกออกจากส่วนถังขยะ แต่ถ้าเป็นรุ่นแพงๆ หน่อยอาจจะต้องปลดล็อคซะก่อน ถ้าแยกชิ้นส่วนได้ ให้ถอดออกแล้ววางส่วนทำลายเอกสารบนหนังสือพิมพ์ที่ปูรองไว้ (หรือตรงไหนก็ได้ที่เลอะเทอะเปรอะเปื้อนได้) แล้วค่อยเริ่มลงมือ ใช้แหนบแล้วทำให้คีบเศษกระดาษที่อัดอยู่ในช่องใส่กระดาษบางๆ ได้แน่นขึ้น แต่จะใช้มือเปล่าก็ได้ ถ้า แน่ใจ ว่าถอดปลั๊กเครื่องทำลายเอกสารแล้ว อย่าดึงแค่จากด้านบนของส่วนทำลายเอกสาร แต่ดึงจากด้านล่างด้วย เพราะดูด้วยตาเปล่าแล้วบอกยาก ว่าจริงๆ แล้วกระดาษไปติดอยู่ สภาพไหน บางทีถ้าลองดึงจากอีกด้าน อาจจะหลุดง่ายกว่าด้านเดิมก็ได้ เวลากระดาษติด แสดงว่ากระดาษที่ถูกทำลายเป็นเส้นๆ ไปม้วนกับแท่งหมุนข้างใน จนพันอัดกันแน่น ใช้มือดึงเฉยๆ ไม่หลุดง่ายๆ แน่ เพราะงั้นให้ใช้คัตเตอร์คมๆ (หรือใช้ขาของกรรไกรแค่ข้างเดียว) ค่อยๆ กรีดเส้นกระดาษที่พันแน่นให้ขาดออก ไม่รั้งจนเครื่องค้าง ถ้าเห็นชัดเจนว่ามีเศษกระดาษหรือพลาสติกชิ้นหนาๆ ติดอยู่ที่ใบมีดของเครื่องทำลายเอกสาร (ถ้าส่องจากทางด้านล่างของส่วนทำลายเอกสาร จะเห็นได้ชัดที่สุด) ให้ใช้ไขควงออกแรงช่วยงัดเวลาดึงกระดาษออก ถ้ายังติดแน่น ให้ใช้คีมคีบให้แน่นแล้วดึงออกมาตรงๆ (อย่าทำแรงจนชิ้นส่วนของเครื่องเสียหาย) เวลาใช้เครื่องทุ่นแรงนอกจากมือเปล่า ต้องระวัง อย่า ทำใบมีดส่วนที่ทำลายเอกสารเสียหาย เพราะค่าซ่อมแพงทีเดียว การใช้เครื่องทุ่นแรงแบบนี้เหมาะกับกรณีที่มีพลาสติกแข็งๆ เข้าไปติดในเครื่อง หลังทำลายสิ่งต่างๆ อย่างแผ่น CD บัตรเครดิต และอื่นๆ ไม่เชื่อก็ต้องเชื่อ ว่าบางทีการใส่กระดาษ เข้าไปเพิ่ม กลับช่วยให้เครื่องหายติดขัดได้ แต่จะได้ผลต้องใช้กระดาษแข็งหรือ cardstock (เช่น หน้าปกของแฟ้มเอกสาร หรือด้านหนึ่งของกล่องกระดาษ (อย่างกล่องซีเรียล) ก็ได้) เลือกที่ไม่ใช้แล้ว  ดันกระดาษแข็งเข้าไปตรงกลางช่องใส่กระดาษ ตอนกำลังทำลายเอกสารอยู่ อาจจะออกแรงช่วยนิดหน่อย เพื่อให้ดันกระดาษที่ติดลงไปในถังขยะ แต่ถ้าใช้แล้วไม่ได้ผล ก็หยุดก่อน แล้วลองใช้วิธีอื่นต่อไป เครื่องจะได้ไม่ค้างหนักกว่าเดิม ถ้ากระดาษติดเอาออกยากมาก บางทีก็เพราะใบมีดของเครื่องทำลายเอกสารนั้นฝืด แก้ได้โดยหยอดน้ำมันล่อหลื่นเครื่องทำลายเอกสาร หาซื้อได้จากผู้ผลิตหรือร้านขายอุปกรณ์สำนักงานต่างๆ ในราคาไม่แพง (ขวดละไม่กี่ร้อย) น้ำมันพืชก็ใช้ได้ดีพอๆ กัน แต่ที่ ห้ามใช้เลย คือพวกสเปรย์น้ำมันละอองลอย (อย่าง WD-40 เป็นต้น) เพราะจะไปทำให้ชิ้นส่วนของกลไกทำลายเอกสารเสียหายได้ ถ้าจะหยอดน้ำมันหล่อลื่น ให้หยอดไปหลายๆ หยดตรงจุดที่กระดาษอัดกันแน่นที่สุด จากนั้นทิ้งให้ชุ่มน้ำมันไว้แบบนั้นประมาณครึ่งชั่วโมง แล้วลองเดินเครื่องในโหมด forward ดู กระดาษที่ตอนนี้นิ่มลงแล้วน่าจะถูกใบมีด (ที่หล่อลื่นแล้วเช่นกัน) ทำลายได้ดีขึ้น ถ้าแก้ปัญหากระดาษอัดใบมีดไปได้เยอะแล้ว แต่ยังเหลือเศษกระดาษบางส่วน ให้ลองเปิดเครื่องแบบย้อนกลับดู ส่วนใหญ่จะช่วยดันกระดาษ "กลับออกมา" จากเครื่องทำลายเอกสาร เท่านี้ก็เอาออกได้อย่างง่ายดาย กระดาษน่าจะไหลผ่านเครื่องได้แบบสบายๆ ถ้าไม่มีเศษกระดาษติดแล้ว ก็ทำลายเอกสารต่อไปได้เลย!
อย่าทำลายเอกสารทีละปึกหนาๆ. อย่าทำลายเอกสารติดกัน "รัวๆ". อย่าพับหรือทำกระดาษย่นตอนใส่เข้าไปในเครื่อง. พวกของแข็งต้องระวัง (เช่น กระดาษลัง พลาสติก และอื่นๆ). เทถังขยะเรื่อยๆ. หมั่นหยอดน้ำมันหล่อลื่นใบมีด. ถอดปลั๊กเครื่องทำลายเอกสาร. ถ้าจำเป็น ให้เอาเศษกระดาษในถังขยะไปทิ้งก่อน. ปรับใหเครื่องทำงานย้อนกลับหรือ "reverse" แล้วเสียบปลั๊กตามเดิม. ถ้ากระดาษติดตอนเข้าโหมด reverse ก็แค่สลับไปทำงานในโหมด auto/forward. ใส่กระดาษเข้าเครื่องทำลายต่อครั้งให้น้อยลง จะได้ไม่เป็นตั้งหนา. ถอดปลั๊กก่อนเพื่อความปลอดภัย. ถอด "ส่วนที่เป็นใบมีด" ด้านบนของเครื่องออกก่อน ถ้าทำได้. ใช้แหนบดึงเศษกระดาษที่อุดใบมีดออกไป. ใช้คัตเตอร์กรีดกระดาษที่พันแน่น แล้วค่อยดึงออกมา. ใช้ไขควงหรือคีม เขี่ยหรือดึงเศษกระดาษและพลาสติกที่ติดอยู่ออกมา. ใส่กระดาษแข็ง (cardstock) เข้าไปให้เครื่องทำลาย. ถ้ากระดาษติดไม่ยอมออก ให้หยอดน้ำมันสำหรับเครื่องทำลายเอกสารโดยเฉพาะ. เดินเครื่องแบบ reverse อีกรอบ หลังแก้ปัญหากระดาษติดค้างในเครื่องแล้ว. เช็คว่าเครื่องหายติดขัดหรือยัง โดยลองทำลายเอกสารสักแผ่น.
https://www.wikihow.com/Unjam-a-Paper-Shredder https://www.wikihow.com/Unjam-a-Paper-Shredder https://www.wikihow.com/Unjam-a-Paper-Shredder
Avoiding Future Jams Fixing a Basic Jam Manually Unclogging a Stubborn Jam